Аҟәа. Ԥхынҷкәынмза 20, 2022 шықәса. Аԥсныпресс. Аԥснытәи амҵәышәмпыласыҩцәа Амуниципалтә Еиҿкаара Славиански араион Иаарту Ачемпионат актәи атур хдыркәшеит, ҳәа адырра ҟанаҵоит аҿари аспорти русқәа рзы аҳәынҭқарратә Еилакы.
Актәи аикәшара аҿы Аԥснытәи акоманда ҩ-хәмаррак мҩаԥнагеит. Актәи ахәмарра аҿы урҭ асчиот 82:54 ҳәа КубГУ акоманда аиааира рылшеит. Аҩбатәи аматч аҿы ҳаспортсменцәа акоманда «Славянск» иацыхәмаруан. Араҟа урт асчиот 86:75 ҳәа иаҵахеит.
Иазгәаҭатәуп, аицлабрақәа зона-зонала еихшоу заанаҵтәи аетап ԥхынҷкәынмза 16, 2022 шықәса инаркны лаҵарамза, 2023 шықәса аҟынӡа ақалақь Славианск-на-Кубани, Амуниципалтә Автономтә Усбарҭа аспорттә школ «Триумф» абаза аҿы имҩаԥысуеит. Атурнир аикәшаратә система ала имҩаԥгахоит. Зынӡа уи рхы аладырхәуеит жә-командак: «Black Sea» (аҳабла Кабардинка), «Славианск» (ақ. Славианск-на-Кубани), «Триумф» (ақ. Славианск-на-Кубани), «Сухум-Абхазия» (Ареспублика Аԥсны), «Xboys» (ақ. Анапа), «Крымск» (ақ. Крымск), КубГУ (ақ. Славианск-на-Кубани), Абинскитәи араион акоманда (ақ. Абинск), Урыстәылатәи аҳәынҭқарратә аишаӡбара Ауниверситет акоманда (ақ. Краснодар).
1 – 4-тәи аҭыԥқәа аанызкылаз акомандақәа плеи-офф ихәмаруеит (1-тәи аҭыԥ– 4-тәи аҭыԥ, 2 – тәи аҭыԥ – 3-тәи аҭыԥ). Иаҵахаз акомандақәа 3-4-тәи аҭыԥқәа раанкылара азы ихәмаруеит, урҭ рахьынтә аиааира згаз 1-2 аҭыԥқәа раанкыларазы ихәмаруеит.
Аԥхьахәтә ҭыԥқәа аанызкылаз акомандақәа, Краснодартәи атәылаҿацә Ачемпионат афинал аҿы ахәмарра азы азин роуеит.